สกอตต์ อีสต์วุด

สกอตต์ อีสต์วุด (; เกิด 21 มีนาคม ค.ศ. 1986) มีชื่อเกิดว่า สกอตต์ คลินตัน รีฟส์ (Scott Clinton Reeves) เป็นนักแสดงและนายแบบชาวอเมริกัน เขาปรากฏตัวอยู่ในภาพยนตร์หลายเรื่อง เช่น แฟลกออฟเอาเออร์ฟาเธอร์ส (2006), แกรน โตริโน (2008), อินวิคตัส (2009), เดอะฟอร์เกอร์ (2012), ทรอเบิลวิธเดอะเคิร์ฟ (2012) และ ฟิวรี (2014) เขายังร่วมแสดงในภาพยนตร์แนวสยองขวัญเรื่อง เท็กซัสเชนซอว์ 3ดี และแสดงในภาพยนตร์รักเรื่อง ระยะทางพิสูจน์รัก (2015) คู่กับบริตต์ รอเบิร์ตสัน นอกจากนี้เขาเป็นบุตรชายของคลินต์ อีสต์วุด

 ประวัติ 
 ชีวิตในวัยเด็ก 
อีสต์วุดเกิดที่มอนเทอเรย์ ในรัฐแคลิฟอร์เนีย แต่เติบโตในฮาวาย

เขาเป็นบุตรชายของนักแสดงและผู้กำกับ คลินต์ อีสต์วุด และแอร์โฮสเตส เจเซลีน รีฟส์ Smith, Paul (May 1993). Clint Eastwood: A Cultural Production, University of Minnesota Press via GoogleBooks; retrieved September 19, 2013. เขามีน้องสาวชื่อ แคทรีน รีฟส์ และเขามีพี่น้องทั้งหมดห้าคน ไคล์ อีสต์วุด, อลิสัน อีสต์วุด, ฟรานเชส ฟิชเชอร์ อีสต์วุด และมอร์แกน อีสต์วุด เขาจบการศึกษามัธยมปลายในปี 2003 

อีสต์วุดจบการศึกษาในมหาวิทยาลัย Loyola Marymount University สาขาเอกสื่อสารมวลชน ในปี 2008 ปัจจุบันเขาอาศัยอยู่ในซานดิเอโก

 อาชีพ 
อีสต์วุดเริ่มอาชีพของเขาโดยใช้นามสกุลของมารดาเพื่อที่จะหลีกเลี่ยงคติเห็นแก่ญาติ ถึงแม้จะมีนักแสดงที่ชื่อ สกอตต์ รีฟส์ เหมือนเขาก็ตาม แต่ต่อมาเขาได้เปลี่ยนนามสกุลเป็น อีสต์วุด เขายังปรากฏตัวในภาพยนตร์ที่บิดาของเขาแสดงในภาพยนตร์ดราม่าเรื่อง Gran Torino (2008) และแสดงบทบาทนำครั้งแรกในภาพยนตร์เรื่อง Invictus (2009) ในบทบาทโจเอล สแกนตี

อีสต์วุดคลุกคลีกับวงการภาพยนตร์เนื่องจากอาชีพของบิดา แต่อีสต์วุดบอกว่าเขาไม่ได้อยากเป็นแค่นักแสดงเขาเคยทำงานเป็นช่างก่อสร้าง, บาร์เทนเดอร์ และบริกรชาย ในช่วงเวลาว่างจากการถ่ายหนัง นอกจากนี้เขาก็ได้เปิดร้าน แซดเดิลบาร์ ริมหาดที่โซลานา บีช โดยเขาบอกว่า "ผมไม่ใช่พวกหนุ่ม ๆ ที่สิงอยู่ตามคลับนะครับ ไดฟ์บาร์เป็นทุกอย่างของผม มันไม่ได้ไร้สาระ"

ในปี 2010 เขาเล่นบทบาทนำในภาพยนตร์ Enter Nowhere (2011) และเป็นนักแสดงสมทบในภาพยนตร์เรื่อง Fury (2014) โดยกำกับ เดวิด เอเย่อร์

ในปี 2015 อีสต์วุดรับบทเป็น ลุค คอลลิน ภาพยนตร์ดัดแปลงจากนิยายของนิโคลัส สปากส์ ในชื่อเดียวกัน ระยะทางพิสูจน์รัก (The Longest Ride) คู่กับบริตต์ รอเบิร์ตสัน 

เขายังได้แสดงภาพยนตร์กับโจเซฟ กอร์ดอน-เลวิตต์ และเชลีน วูดลีย์ ในภาพยนตร์ชีวประวัติเรื่อง Snowden กำกับโดยโอลิเวอร์ สโตน และถูกกำหนดออกฉายในเดือนพฤษภาคม 2016 ในปี 2016 เขารับบทเป็น ร้อยโทเอดเวิดส์ ในภาพยนตร์เนื้อหาดัดแปลงจากการ์ตูนของค่ายดีซีเรื่อง ทีมพลีชีพ มหาวายร้าย ในเดือนกันยายนปี 2015 เขารับบทบาทนำในภาพยนตร์แอคชันเรื่อง Overdrive ที่มีกำหนดการถ่ายทำที่กรุงปารีสและมาร์แซย์ในเดือนมกราคม ค.ศ. 2016 เขายังร่วมแสดงในภาพยนตร์เรื่อง เร็ว..แรงทะลุนรก 8 ที่มีกำหนดการฉายในปี ค.ศ. 2017 อีกด้วย

 ผลงานการแสดง 
 ภาพยนตร์ 
 ปี  เรื่อง  บทบาท  2004 You Got Served สตีฟ มิกเซอร์ 2006 Flags of Our Fathers โรแบร์โต ลันเบิร์ต 2007 An American Crime เอริค ดิสทรอย 2007 Pride เจค บอลเอิร์ส 2008 Player 5150 ไบรอัน เบส 2008 Gran Torino เทรย์ ฮาร์มฟุล 2009 Shannon's Rainbow โจอี้ มิลตัน 2009 Invictus โจเอล สแกนตี้ 2011 Enter Nowhere ทอม ดีพ 2011 TheLion of Judah แจ็ค ลีออง 2012 The Forger ไรอัน เฟลเทอร์ 2012 Trouble with the Curve บิลลี่ คลาร์ก 2013 Texas Chainsaw 3D รองผู้ว่าฮาร์ทแมน 2014 Fury จ่าสิบไมล์ 2014 The Perfect Wave เอียน คอร์แมตค์ 2014 Dawn Patrol จอห์น ไพเพอร์ 2015 ระยะทางพิสูจน์รัก ลุค คอลลิน 2015 Walk of Fame ดรูว์ 2015 Diablo ดีอาโบ 2015 Mercury Plains มิทช์ เดวิส 2016 Snowden เทรเวอร์ 2016 ทีมพลีชีพ มหาวายร้าย ร้อยโทเอดเวิดส์ 2016 ลีฟบายไนท์ แดนนี คัฟลิน 2016 Overdrive แอนดรู 2017 เร็ว..แรงทะลุนรก 8 เอริก เรส์เนอร์(โนบอดี้น้อย)	 2018 Pacific Rim: Uprising เนท แลมเบิร์ต

 โทรทัศน์ 
 ปี  เรื่อง  บทบาท หมายเหตุ 2013 Chicago Fire  เจ้าหน้าที่จิม บาร์นส์ ตอนที่ 2 2014 Chicago PD เจ้าหน้าที่จิม บาร์นส์ ตอน "Stepping Stone"

 มิวสิกวิดีโอ 
 ปี  เพลง  ศิลปิน 2015 "ไวล์ดิสต์ดรีมส์" เทย์เลอร์ สวิฟต์

รางวัล
 ปี รางวัล สาขา ผลงานที่เข้าชิง ผล 2014 เนชันแนลบอร์ดออฟรีวิว นักแสดงยอดเยี่ยม Fury  2015 ทีนชอยส์อวอร์ดส์ ชอยซ์มูวีแอกเตอร์ ประเภทดราม่า ระยะทางพิสูจน์รัก  ชอยส์มูวีเบรกเอาท์สตาร์   2016 ทีนชอยส์อวอร์ดส์ ชอยซ์มูวีแอกเตอร์  ทีมพลีชีพ มหาวายร้าย 

 อ้างอิง 

 แหล่งข้อมูลอื่น 



หมวดหมู่:บุคคลที่เกิดในปี พ.ศ. 2529
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวไทย
หมวดหมู่:ชาวอเมริกันเชื้อสายดัตช์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสกอตแลนด์